b'\n_START_ARTICLE_\nBlu-ray Disc\n_START_PARAGRAPH_\nBlu-ray disk (imenovan tudi BD) je namenjen shranjevanju ve\xc4\x8dje koli\xc4\x8dine podatkov in visoko lo\xc4\x8dljivih videov (HD = high-definition video)._NEWLINE_Disk je poimenovan po modrem \xc5\xbearku laserja za zapisovanje in branje tega diska. Fizi\xc4\x8dna velikost medija je enaka CD ali DVD mediju. Zaradi kraj\xc5\xa1e valovne dol\xc5\xbeine modre svetlobe (405 nanometrov) ima 10x kapaciteto DVD medija. Nanj je mo\xc5\xbeno zapisati 25GB podatkov, oziroma 50GB pri dvoslojnem zapisu (v laboratorijih so razvili \xc5\xbee tudi \xc5\xa1tiri in ve\xc4\x8d slojni zapis, ki ima ustrezno vi\xc5\xa1jo kapaciteto). Primeren je za shranjevanje podatkov, predvsem pa za zapis slike in zvoka visoke resolucije. Razvili so ga v skupini Blu-ray Disc Association, v kateri so zdru\xc5\xbeeni proizvajalci elektronike, ra\xc4\x8dunalni\xc5\xa1ke opreme in filmske industrije. Blu-ray je 19.2.2008 zmagal v vojni formatov visoke resolucije z HD DVD - njegova kapaciteta v enoslojni verziji je 15 GB, v dvoslojni pa 30 GB._NEWLINE_Ena prvih komercialnih uporab Blu-ray predvajalnika je v PlayStation 3.'